# data[].attributes.body
Ma sain 10. sünnipäevaks (selle aasta märtsis) omale päris koera – Bichon Frisé kutsika, kellel nimeks Flip. See oli minu suure unistuse täitumine. Olin endale juba mitu aastat päris koera soovinud.

Minu väärtused

1) Kui on võimalus abivajajat aidata, tuleb seda alati teha. Minu igapäevaelus on tulnud väga tihti ette selliseid olukordi, kus keegi vajab abi – lohutust, süüa, head sõna, plaastrit haavale (mul on kodus karp, kus kõik haavaraviks vajalik sees), üllatuskingitust, abi õppimises, info edastamises jne. Mulle meeldib väga annetada.  Panen tihti osa oma taskurahast kõrvale annetamiseks. Ma olen annetanud raha (ja/või toitu ning muid asju) Vähiravifondile, Punasele Ristile, Toidupangale, MTÜle Saagu Parem jt.
Annetasin ka oma juuksed MTÜle Sinu juuksed, kes hoolitsevad selles eest, et neist saaksid ilusad parukad inimestele, kes ränga haiguse tagajärjel on oma juuksed kaotanud.

2) Anna oma panus kogukonnale/ühiskonnale. 2017. a sügisel sain ma kindla teadmise, et Võru linnas peab olema helkuripuu. Selgitasin oma emale tükk aega, et see on väga tähtis ja peame käima politseis ning linnapea juures. Projekt sai teoks. Nüüd juba kolmandat hooaega toimetan koos emaga aktiivselt projektiga Helkuripuu Võrus – kogume helkureid, hoiame helkuripuud ringluses, jagame helkureid tänavatel ja viime läbi helkuriteemalisi koolitusi. Täpsemalt saab lugeda FB lehel Helkuripuu Võrus.

3) Alati tuleb anda endast parim – kui midagi teha, siis tuleb seda teha hästi ja võimalikult põhjalikult. Püüan alati oma tööd hästi ja põhjalikult teha.

4) Lubadustest tuleb kinni pidada. Kui ma midagi luban (isegi mõtlematult), püüan seda ka alati täita.

5) Hoia loodust ja loomi. Ma armastan loomi ja loodust ning püüan elada sellselt, et neid ei kahjustaks. Kui saan loomi aidata, teen seda alati. Käin ka prügitalgutel.

6) Armasta oma lähedasi ja üldse inimesi. Ma pean väga tähtsaks, et me hooliksime ükseteisest ja hoiaksime ja armastaksime teineteist. Vanematesse ja õpetajatesse tuleb suhtuda lugupidamisega. Alati mul ei õnnestu sellest väärtuse järgi tegutsemine. Eriti raske on oma kõige lähedasemate inimestega. Kui olen selle vastu eksinud, püüan alati vabandust paluda.

Nii pikad olid minu juuksed enne annetamist.

Annetatud patside pikkuseks jäi u 35 cm.

# data[].attributes.body
Otsustasin joonistada laste salabotaanikaaia. Ma usun, et pisut salapärane botaanikaaed koos kasvuhoonega on koht, mis loob palju rõõmu, ilusaid
mõtteid ja rahu. Ma olen veendunud, et lastele on väga sellist kohta vaja.
Minu suureks sooviks on, et
Võru linnas oleks oma (mini)botaanikaaed kasvuhoonega, kus on väga erinevaid taimi ja linde ning kus
lapsed saaksid ka ise toimetada.
Botaanikaaia kasvuhoone on erilise konstruktsiooniga ja sellel on kaks korrust, rõdud, trepid ja lift.
Sissepääsuks on klaasist tunnel, mis on on mattunud rohelusse tänu väänlevatele ja teistele ronitaimedele,
sõnajalgadele ning lilledele. Kasvuhoone on avatud aastaringselt vaatamiseks ja lastele tegutsemiseks.